Prvé vysvetlenie žiadosť o nápravu

Dňa 19.2.2023 o 17:38:28 hod, obdržal verejný obstarávateľ žiadosť o nápravu

**Otázka č. 2**

Žiadame o poskytnutie PD pre výťah, ktorá absentuje v SP a je dôležitá pre jednoznačné/správne ocenenie daných prác. Zároveň žiadame o posun termínu na predkladanie ponúk o čas, za ktorý nám bude poskytnutá požadovaná PD

**Odpoveď č.2**

V záložke dokumenty bol nahratý nový skomprimovaný adresár vytah dokumentácia

**Otázka č. 3**

V časti „VÝKAZY slepe“ nám bol poskytnutý výkaz výmer „VZT\_slepý VV“. Daný výkaz je kompletne uzamknutý, že sa nedá absolútne nijako s ním pracovať, minimálne ani vpísať aspoň jednotková cena. Žiadame o poskytnutie takého výkazu výmer pre danú časť, do ktorého bude možné vpisovať aspoň jednotkové ceny. Zároveň žiadame o posun termínu na predkladanie ponúk o čas, za ktorý nám bude poskytnutý požadovaný VV.

**Odpoveď č.3**

V záložke dokumenty bol nahratý nový dokument VZT slepý VV oprava, v ktorom je už možné dopĺňať jednotkové ceny.

**Otázka č. 4**

V zmysle súťažných podkladov verejný obstarávateľ určil podmienky účasti odkazom na zákonnú úpravu nasledovne:

„• dokumenty preukazujúce splnenie podmienky účasti podľa § 32 zákona o verejnom obstarávaní;

• dokumenty preukazujúce splnenie podmienky účasti podľa § 34 ods. 1 písm. b) zákona o verejnom obstarávaní pre časť A;

• dokumenty preukazujúce splnenie podmienky účasti podľa § 34 ods. 1 písm. a) zákona o verejnom obstarávaní pre časti B až F;

• dokumenty preukazujúce splnenie podmienky účasti podľa § 34 ods. 1 písm. g) zákona o verejnom obstarávaní pre časť A“

Žiadame, aby boli podmienky účasti sprecizované a stanovené v súlade s princípom transparentnosti, t.j. aby boli stanovené podmienky účasti vo verejnom obstarávaní jasne, zrozumiteľne a jednoznačne a zároveň v súlade s princípom transparentnosti a hospodárnosti, , t.j. aby boli stanovené podmienky účasti vo verejnom obstarávaní tak, aby bezdôvodne neobmedzili okruh potenciálnych dodávateľov a zabezpečili tak vytvorenie čo najširšej hospodárskej súťaže tak, aby nepripúšťali rozdielny výklad jednotlivými záujemcami alebo uchádzačmi. Máme za to, že je potrebné jednotlivé podmienky účasti sprecizovať, t.j. napr. vo vzťahu k splnenie podmienky účasti podľa § 34 ods. 1 písm. b) zákona o verejnom obstarávaní je potrebné určiť aké referencie majú uchádzači predkladať (napr. referencie na realizáciu či rekonštrukciu pozemných stavieb, alebo iné) a akou formou; a pre splnenie podmienky účasti podľa § 34 ods. 1 písm. g) zákona o verejnom obstarávaní pre časť A je potrebné určiť akými kapacitami majú uchádzači disponovať (t.j. napr. stavbyvedúci pre pozemné stavby, alebo iné). Realizácia stavieb a ich zmien sídlo: Podunajská 23, 821 06 Bratislava Tel.: + 421 02 / 52 444 527, + 421 02 / 52 444 517 + 421 02 / 52 444 520 Fax: + 421 02 / 52 444 518 Bankové spojenie: VÚB Bratislava SK 44 0200 0000 0021 1445 0551 IČO: 35 97 22 97, DIČ: 20 22 11 62 06, IČ DPH: SK 20 22 11 62 06 Spoločnosť zapísaná v Obchodnom registri Okresného súdu Bratislava I, odd. Sa, vl. č. 5975/B Sme toho názoru, že ak podmienky účasti nebudú sprecizované, každý z uchádzačov si ich bude môcť interpretovať iným spôsobom, čo v konečnom dôsledku môže viesť k výberu nekvalifikovaného zhotoviteľa vzhľadom na rozsah zákazky.

**Odpoveď č.4**

• dokumenty preukazujúce splnenie podmienky účasti podľa § 32 sú zadefinované v §32 ods. 2 písm. a) – f) a  §32 ods. 3.

• dokumenty preukazujúce splnenie podmienky účasti podľa § 34 ods. 1 písm. b) zákona o verejnom obstarávaní pre časť A, t.j. zoznam realizovaných zákaziek v oblasti pozemných stavieb (výstavba novej stavby alebo rekonštrukcia existujúcej pozemnej stavby)za obdobie posledných 5 rokov v minimálnom kumulatívnom finančnom rozsahu časti A s rovnakým alebo podobným charakterom ako je zákazka.

• dokumenty preukazujúce splnenie podmienky účasti podľa § 34 ods. 1 písm. a) zákona o verejnom obstarávaní pre časti B až F t.j. zoznam realizovaných zákaziek za obdobie posledných 5 rokov v minimálnom kumulatívnom finančnom rozsahu jednotlivých časti B až F.

• dokumenty preukazujúce splnenie podmienky účasti podľa § 34 ods. 1 písm. g) zákona o verejnom obstarávaní pre časť A“ t.j. oprávnená osoba stavbyvedúceho - (pozemné stavby) v rozsahu minimálne trojročnej praxe s uvedením stavieb na ktorých vykonával činnosti stavbyvedúceho s väzbou na zmluvu o dielo alebo iný doklad z ktorého je zrejmé splnenie podmienky účasti.

Dňa 23.2.2023 o 10:24:05 hod, obdržal verejný obstarávateľ žiadosť o vysvetlenie

**Otázka č. 5**

V súťažných podkladoch absentuje Minimálna požadovaná úroveň pre splnenie podmienok účasti.

**Odpoveď č.5**

Otázka je zodpovedaná v odpovedi č.4